Ka pankurist on võimalik inimlikku pilti luua ning loodetavasti vastab see tõele. Tim, kommertspankur, jagab laene, tunneb klientidele kaasa, kui neil on kehvad ajad ning sekkub võitlusse, et pank raha tagasi saaks ja laenaja pankrotti ei läheks. Nõks erinev suhtumine võrreldes siinse pangandusega, kus esimesel võimalusel laenuvõtja kodust välja kupatatakse ja kodu maha müüakse, ent erinevad on ka summad. Ja inimesed. Eks Timgi kohta pangas  vastasseisu inimlikkusele.  Pank annab täku soetamiseks viis miljonit naelsterlingit laenu. Arvestades, et raamat nägi ilmavalgust aastal 1980, on summa üüratu. Ent sama üüratu on ka kasum, kui kõik hästi läheb ja täkk häid järglasi annab. Paraku ei anna. Järglased on vigased. Ning lähebki mölluks.